stanford-oval/wikipedia huggingface dataset:
ולדיסלב הראשון (ארוך האמה)
ביוגרפיה

ולדיסלב נולד בשנת 1260 לקז'ימייז' הראשון מקויאוויה, ולאחר מות אביו בשנת 1267 היה תחת אפוטרופסות של אמו אאופרוסין מאופולה ואחיו הגדולים לסזק וסימומיסלב עד הגיעו לבגרות בשנת 1275. הוא ירש חלקה קטנה מנחלותיו של אביו. בעוד כמה מאחיו נפטרו, שטחי ירושתו גדלו. הוא ניסה לספח ללא הצלחה את דוכסות קרקוב לתוך שטחיו בשנת 1289, לאחר מות אחיו, לסזק השחור.
לאחר תקופת גלות בעת שלטונו של ואצלב השני, מלך בוהמיה (1300–1305), ולדיסלב ירש מחדש כמה משטחיו ובשנת 1306 נוספה גם קרקוב להשפעתו בעת שואצלב השלישי נרצח. הוא לקח לזמן מה שליטה על פולין הגדולה, אחר כך איבד את השליטה עליה לידי דוכסויות בוהמיה וליטא ומאוחר יותר כבש אותה מחדש מידם.
ולדיסלב היה מצביא חזק ומוצלח, אך גם מנהל אדמיניסטרטיבי נודע. הוא כבש את גדנסק והשאיר את השליטה בה למכרים עליהם יחל היה לסמוך כאישי מפתח. בשביל להגן על שטחיו, ולדיסלב יצא למלחמה מתמשכת עם המסדר הטבטוני אשר דרש עוד ועוד שטחים מידיו בקירוב אל חוף הים הבלטי. הוא יצר ברית עם ממלכת הונגריה ועצר את פשיטות הפרשים הליטאים בעזרת נישואים לבתו של הדוכס הליטאי הגדול.
מכל הישגיו, הגדול והחשוב בהם היה שבשנת 1320, ולדיסלב השיג את רשות מדינת האפיפיור לקבלת התואר "מלך פולין". הוא הוכתר בקתדרלת ואוול שבקרקוב, בירתו.
ולדיסלב נפטר ב-2 במרץ 1333, ובנו ירש אותו ולימים נודע בתור קז'ימייז' השלישי, "הגדול".
זכריה מדר

| --- | --- |
אין תמונה חופשית
 לידה:  1943 (בן 81 בערך)
 ענף מדעי:  ביוכימיה
 מקום מגורים:  ישראל
 מקום לימודים:  ישיבת בני עקיבא כפר הרא"ה 
 מוסדות:  הפקולטה לחקלאות, מזון וסביבה ע"ש רוברט ה. סמית 
 תרומות עיקריות
 חקר מחלת הסוכרת וגורמיה
 
זכריה מדר (נולד ב-1943) הוא מבכירי החוקרים בישראל בתחום הביוכימיה, פרופסור אמריטוס בפקולטה לחקלאות, מזון וסביבה ע"ש רוברט ה. סמית של האוניברסיטה העברית בירושלים, וראש בית הספר לתזונה במרכז האקדמי פרס.
ביוגרפיה

מדר נולד בתימן במחוז ירים בשנת 1943. עלה לישראל בעליית מרבד הקסמים בשנת 1949, למחנה העולים עין שמר. משם עבר עם בני משפחתו למושב עמינדב ואחר כך לטירת יהודה. משפחתו סבלה ממצוקה כלכלית קשה ועקב כך, נבצר ממנו ומשאר אחיו ללמוד בבתי הספר והוא התמסר לפרנסת הבית. לאחר מאמצים ובעידודו של אחיו שמריה, הצליח לחזור ללימודים סדירים בישיבת כפר הרא"ה.
מדר סיים תואר ראשון ושני בבביוכימיה באוניברסיטה העברית בירושלים, שם גם סיים דוקטורט בשנת 1978. הצטרף כחבר סגל לפקולטה לחקלאות, בשנת 1984 הועלה לדרגת מרצה בכיר, בשנת 1990 הועלה לדרגת פרופסור חבר ובשנת 1994 הועלה לדרגת פרופסור מן המניין. במחקריו ומאמריו הרבים הוא עסק במחלת הסוכרת וגורמיה.
הוא גר כיום ברחובות, נשוי ואב לשלושה.
ב-12 ביוני 2011 התמנה מדר למדען הראשי של משרד החינוך.
חתן פרס לנדאו למדעים ולמחקר בתחום מזון ותזונה לשנת 2015.
זכריה חומרי

| --- | --- |
אין תמונה חופשית
 לידה:  7 בנובמבר 1907 א' בכסלו תרס"ח תימן
 פטירה:  27 באוגוסט 2014  (בגיל 106) א' באלול תשע"ד ראשון לציון
 מקום קבורה:  בית העלמין בשיכון גורדון ראשון לציון
 מדינה:  ישראל 
 מקום פעילות:  ראשון לציון.
 תקופת הפעילות:  ? – 27 באוגוסט 2014 
 השתייכות:  רבני תימן
 תחומי עיסוק:  קבלה,רפואה מסורתית, ספרי חסידות עתיקים
 רבותיו:  חיים סינואני
 תלמידיו:  משמשו בקודש הרב גדעון יוסף, הרב אברהם רובין מרחובות, הרב משה נחשוני והרב אריה שכטר
 בת זוג:  הרבנית שרה חומרי
 
הרב זכריה חומרי (א' בכסלו תרס"ח 7 בנובמבר 1907 - א' באלול תשע"ד 27 באוגוסט 2014) היה מקובל ישראלי שזכה לזקנה מופלגת.
נודע בין היתר כבקי גדול בכל חלקי הש"ס, נוסף של שליטתו וידיעותיו בכל ספרי הקבלה, ברפואות עתיקות, ובעריכת קמיעים.
ביוגרפיה

נולד בתימן ליפת ולחנה.
עלה לישראל ונמנה עם תלמידיו של הרב חיים סינואני. עסק בתרופות וסגולות, נודע כבקי בתורת הקבלה, וכונה בקרב תלמידיו ״מורי חומרי״.
בין תלמידיו[דרושה הבהרה]: הרב אברהם רובין מרחובות, הרב משה נחשוני (בנו של יהודה נחשוני), רב שכונה בראשון לציון וראש מחלקת הכשרות בעיר והרב אריה שכטר.
נותר בריא עד סוף ימיו בדעה צלולה. נפטר בגיל 106 בראשון לציון ונקבר בבית הקברות בעיר.
וילהלם לודוויג, דוכס וירטמברג

וילהלם לודוויג, דוכס וירטמברג (Wilhelm Ludwig von Württemberg‏ 7 בינואר 1647 - 23 ביוני 1677), היה דוכס וירטמברג בין השנים 1674–1677.
ביוגרפיה

וילהלם לודוויג נולד ב-7 בינואר 1647 בשטוטגרט, לאברהרד השלישי, דוכס וירטמברג ולאנה קתרינה מזאלם-קירבורג, בתם של יוהאן קזימיר, רוזן זאלם-קירבורג ודורותיאה מזולמס-לאובך.
בשנת 1674 מת אביו אברהרד השלישי, דוכס וירטמברג, ווילהלם לודוויג עלה לשלטון במקומו. ב-23 ביוני 1677 מת וילהלם לודוויג במפתיע, ובנו אברהרד לודוויג, דוכס וירטמברג עלה לשלטון במקומו. מכיוון שאברהרד לודוויג היה רק בן שנה, מונה אחיו פרידריך קרל, דוכס וירטמברג-ויננטל כעוצר.
משפחתו

ב-6 בנובמבר 1673 התחתן וילהלם לודוויג עם מגדלנה זיבילה מהסן-דרמשטט, בתם של לודוויג השישי, רוזן הסן-דרמשטדט ומריה אליזבת מהולשטיין-גוטורפ, ממנה נולדו לו 7 ילדים:
אלאונורה דורותיאה (1674–1683)
אברהרדינה לואיזה (1675–1707)
אברהרד לודוויג, דוכס וירטמברג (1676–1733)
מגדלנה וילהלמינה מווירטמברג (1677–1742), התחתנה עם קרל השלישי וילהלם, מרקיז באדן-דורלאך
זיזף אוזנן זוטר

זיזף אוזנן זוטר (שם מדעי: Neonycteris pusilla) הוא סוג של עטלף קטנטן ונדיר במשפחת הזיזפיים, שאנדמי לאזור מצומצם בגבול ברזיל-קולומביה ומהווה מין יחיד בסוגו. הוא תואר מדעית לראשונה בשנת 1949 על ידי הביולוג האמריקני קולין קמפבל סנבורן על בסיס שתי דגימות יחידות של זכרים שנאספו בשנת 1929 באזור האמזונס. באופן רשמי המין לא תועד בטבע מאז הלכידה המקורית, אולם ב-7 ביולי 2019 פורסמו באתר naturalist קומץ תמונות ששייכות לכאורה למין זה. זהות העטלף המצולם טרם הואמתה.
מידע כללי

לזיזף האוזנן גוף קטן, חוטם מוארך ורחב וגולגולת כדורית. אוזניו ארוכות, עגולות ורחבות עם צפירים קטנים, עיניו קטנות ושיניו מותאמות למזון מן החי. ביחס לראש, עיטור העלה האפי שלו גדול במיוחד וצורתו כשל חנית מעוצבת; חלקו התחתון מורכב מדיסקית רחבה המקיפה את הנחיריים. זנבו ארוך ומכוסה כולו בכנף הזנב הרחבה. אורך הזרוע של הזיזף האוזנן כ-33 מ"מ ואורך השוקיים 13 מ"מ; מידות הגוף האחרות אינן ידועות, אך ככל הנראה ממדיו כשל הזיזף הננסי. הפרווה שלו צפופה וארוכה. צבעה הכללי חום כהה כאשר בסיס השיער בהיר יותר. כנפיו שחורות, ורגליו וזרועותיו ורודים.
שני הזיזפים הזכרים שנאספו ב-1929, נמצאו בקצה המערבי של מדינת אמזונאס הברזילאית, בקרבת הגבול עם קולומביה (מחוז ואופס). בשל כך, ארגוני השימור מעריכים שטווח התפוצה שלו עשוי להתפשט מערבה לתוך קולומביה השכנה שידועה במיני עטלפים הרבים שבה. בית הגידול של המין מורכב מיער גשם טרופי לח בקרבת נהרות וביצות. אין שום מידע על האקולוגיה של המין, לבד מהעובדה שהוא ניזון מחרקים.
מצב

מכיוון שהמין לא תועד בטבע מאז 1929, לא ידוע מה מצבו הנוכחי והרשימה האדומה של IUCN מסווגת אותו כמין חסר נתונים (DD). אין מידע אודות איומים אפשריים המרחפים עליו ולכן ארגון השימור IUCN לא יכול להציע פעולות שימור ספציפיות עבורו. ההנחה הרווחת היא, שהמין סובל מאובדן בית גידול, ודרושה הגנה על האזורים המיוערים בטווח התפוצה הידוע של המין כדי למנוע ירידה דרסטית במספריו.
הערות שוליים

↑  זיזף אוזנן זוטר באתר הרשימה האדומה של IUCN
ז'קלין מארוואל

| --- | --- |

 לידה:  19 באוקטובר 1866 Quaix-en-Chartreuse 
 פטירה:  28 במאי 1932 (בגיל 65) הרובע השמונה-עשר של פריז, צרפת 
 שם לידה:  Marie-Joséphine Vallet 
 תחום יצירה:  ציור 
 יצירות ידועות:  La Coupe fleurie, Les Cigales, Femme au chapeau, Les Odalisques, La Mystérieuse, Cheetah Odalisque 
 בן או בת זוג:  François Joseph Girot (1894–ערך בלתי־ידוע)  Jules Flandrin (ערך בלתי־ידוע–ערך בלתי־ידוע) 
 jacqueline-marval.com
 
דיוקן עצמי
ז'קלין מארוואל (בצרפתית: Jacqueline Marval, נולדה בשם: מרי זוספין וואלה, בצרפתית: Marie Josephine Vallet; ‏19 באוקטובר 1866 – 28 במאי 1932) הייתה ציירת צרפתייה שעבדה בחומרים שונים בציוריה וגם ובפיסול. היא נחשבת לאמנית מודרניסטית חשובה בעלת השפעה רבה על תחילתה של התנועה. בציוריה אפשר למצוא ערוב של ריאליזם, פוביזם ואקספרסיוניזם.
קורות חייה

וואלה נולדה ב-Quaix-en-Chartreuse, צרפת. היא נולדה כבת שנייה. שני הוריה היו מורים ששלחו גם אותה ללמוד הוראה. בשנת 1884 סיימה וואלה את לימודיה כמורה והוריה מצאו לה עבודה כמורה מחליפה. בשנת 1866 נישאה לאיש מכירות בשם אלברט וואלנטין, אך בשנת 1891 נפרדה ממנו לאחר שבנה נפטר בגיל צעיר מאוד. מאוחר יותר עבדה כתופרת וכך הצליחה לכלכל את עצמה. בשנת 1900 החליפה את שמה לז'קלין מארוואל (חיבור של שמה הראשון מארי וואלה) ונישאה לפלנדרין שנודע כאומן ששויך לבלט הרוסי.
מארוואל עברה לגור במונפרנס שהפכה ללב האומנות של פריז. בתקופה זו יצרה פוסטרים ואיורים לקטלוגים של סלונים פריזאים. בסוף שנות ה 1920, לאחר שהצליחה לשגשג כאומנית, בעלה פלנדרין עזב אותה והיא חלתה, אך היא התעלמה מהמחלה. מארוואל נפטרה במאי 1932 בבית חולים בפריז בבדידות איומה. עבודותיה נשכחו. ורק כאשר היסטוריוניות פמיניסטיות החלו לחקור נשים באומנות, זכתה מארוואל לשוב למקומה הנכון בתנועת הפוביזם.
קריירה כאומנית

מארוואל החלה לצייר כחובבנית. היא ציירה בעיקר נוף, אך כאשר נעשתה ידועה יותר החלה ליצור פוסטרים ואיירה הזמנות לקטלוגים.
בשנת 1894 פגשה מארוואל את הצייר פראונסאה ז'וסף ג'ירו והתגוררה איתו בפריז, שם נודעה לקבוצת ה"נביאים". ג'ירו הכיר לה את ג'ולס פלנדרין ( Jules Flandrin) והשניים התאהבו. מארוואל עזבה את ג'ירו כדי לגור עם פלנדרין במונפרנס. היא המשיכה להתגורר איתו במשך 20 שנה. מארוואל עבדה בליתוגרפיה, בצבעי מים, בפסטל, בחריטות (engravings) ובטפטים ואף ניסתה ידה בפיסול.
החל משנת 1900, עבודותיה של מארוואל התקבלו לסלון העצמאי והיא הצליחה להציג מספר תערוכות בשנת 1901 בתמיכת אמברויס וולארד (Ambroise Vollard) שקנה רבות מתמונותיה.
בין השנים 1901 ו-1905, מארוואל עבדה לצידו של הנרי מאטיס, אלברט מרקט ופלנדרין והארבעה השפיעו אחד על השנייה. יחסיה עם מאטיס כידיד ואחים לעבודה היו חשובים. בשנת 1902 השתתפה בתערוכה משותפת עם מאטיס, מרקט ופלנדרין. מארוואל הציגה גם ב-"Salon d'Automne" הראשון בו היא הציגה את עבודתה הידועה ביותר "Les Odalisques". היא הציגה באותה גלריה גם בשנים הבאות. בשנת 1909 נערכה תערוכת היחיד הראשונה שלה. בשנת 1911 מבקר האומנות אפולוניר (Apollonaire) קבע שעבודותיה הן המעניינות ביותר בתערוכה.
מארוואל הפכה לאחת הציירות החשובות באומנות, אף על פי שלא ניתן הקרדיט בהיותה אישה. עבודותיה נמצאות במוזיאונים רבים ברחבי העולם.
בתחילת המאה ה-20 עבודותיה של מארוואל החלו להיות מוכרות יותר ברחבי אירופה ומעבר לה והיא הצליחה להציג בתערוכות רבות ברחבי אירופה, ארצות הברית ואסיה.
היא הציגה במקומות כגון ברצלונה, לייאג', ונציה, ציריך, בודפשט וקיוטו.
בשנת 1913, הציגה בפעם ראשונה תערוכה ב-Armory שבניו יורק, אליו חזרה פעמים רבות. באותה שנה נתבקשה גם לקחת חלק במיזם ארכיטקטוני של התיאטרון שאנז אליזה. מארוואל התמנתה לפקח על שמונה פאנלים שהוצגו בכניסה לתיאטרון. פאנלים אלו מייצגים מערכות שונות של הבלט דפנה וקלואי שהוצג על יד הבלט הרוסי.
בשנות ה1920, ביאריץ הפכה לאחד ממקורות ההשראה של מארוואל, שם ציירה את הגנים וסצנות בים – עבודות המייצגות את הזמן בו החלו ללכת לחופים, בו השתנה היחס בחברה לבגדי ים ולהיבט על גוף האדם. מארוואל עברה מציורים של עירום קלאסי לציורים של שחיינים וחופשות שהיו אופייניים לתקופה בצרפת.
בתחילת 1923 הייתה מארוואל מעורבת ביצירת המוזאונים המודרניים בפריז ובגרנובל.
בציורייה של מארוואל יש ערוב של ריאליזם, פוביזם ואקספרסיוניזם. היא ציירה באופן ספטוני ובצבעים מלאי חיות, לפעמים אפילו על קופסאות סיגריות. סגנונה של מארוואל הוא פרובוקטיבי ועל הקצה, מאתגר ולא רגיל והיא נחשבת למודרניסטית חשובה בעלת השפעה על תחילתה של התנועה המודרניסטית.
בהרבה מציורייה ציירה מארוואל חפצים דוממים, נשים חריגות בכובעים מדהימים, קבוצות נשים וסצנות מודרניות וצבעוניות של נשים וילדים מטיילים. היא הייתה חברה ב-Société Nationale des Beaux Arts.
מארוואל סרבה להציג בתערוכות של נשים בלבד, אך לאחר מותה הוצגו עבודותיה במספר תערוכות נשים. היא עצמה אומנם לא ראתה את עצמה כפמניסטית, אך היא אומצה על ידי החברה לאומנות נשים מודרניות – Société des Femmes Artistes Modernes – היות שעבודותיה הן פיגורטיביות ותואמות את מטרת החברה.
מאז מותה עבודותיה הוצגו פעמים רבות, בעיקר בצרפת, אבל גם בארצות הברית.
קריירה כאומנית > Les Odalisques, 1902–1903

עבודתה הידועה ביותר של מארוואל נוצרה בשנים 1902–1903 והוצגה לראשונה בסלון העצמאי בשנת 1903. בציור חמש נשים: שלוש מהן ערומות ואחת לבושה הנשענת על מרפקה, ואישה לבושה נוספת עומדת ומחזיקה מגש. הציור עשוי במסורת ההיסטורית של ציורים אוריינטלים גדולים של סצנות רחצה ובהתמקדות על הגוף החשוף והאינטראקציה בין הדמויות. כיום נמצאת התמונה במוזיאון גרונובל, צרפת.
כאשר מארוואל הציגה את הציור הוא משך תשומת לב רבה בעיקר בגלל הנושא המתרחש בבית בושת, וכמובן מפני שלאישה הייתה החוצפה לצייר אותו.
הערות שוליים

↑  Framing Femininities, Routledge, 2017-07-05, עמ' xxii–24
1 2 3 4 5 6  Biography, Jacqueline Marval
1 2 3 4  Gill Perry, Women artists and the Parisian avant-garde: modernism and 'feminine' art, 1900 to the late 1920s, Choice Reviews Online 34, 1996-10-01, עמ' 34–0724-34-0724 doi: 10.5860/choice.34-0724
↑  Jacqueline Marval, AWARE Women artists / Femmes artistes
↑  Jacqueline Marval, AWARE Women artists / Femmes artistes (באנגלית אמריקאית)
1 2 3 4  Marval, Jacqueline, Benezit Dictionary of Artists (באנגלית)
↑  {{{מחבר}}}, Flandrin, Jules, Oxford Art Online, Oxford University Press, 2003
↑  Introduction: The Ballets Russes and the Parisian avant-garde, Routledge, 2017-07-05, עמ' 1–21
↑  Jacqueline Marval, www.papillongallery.com
| --- | --- |
בקרת זהויות :  BnF: cb121610781 (data)  CiNii: DA19069705  GND: 13245372X  ISNI: 0000 0000 6645 4997  LCCN: n90698683  LNB: 000191248  RKD: 53045  SUDOC: 030133386  ULAN: 500032078  VIAF: 68968865   WorldCat (עם VIAF): 68968865 
La grande plage à Biarritz, 1923
"Les Coquettes",1903
Les-Odalisques-1903
זאק לידיי

| --- | --- |

 לידה:  30 במאי 1994 (בן 30) דאלאס, ארצות הברית 
 עמדה:  פאוור פורוורד 
 גובה:  2.01 מטרים
 מכללה:  אוניברסיטת דרום פלורידה (2012–2014) וירג'יניה טק (2015–2017)
 דראפט:  לא נבחר, 2017
 קבוצות כשחקן
 2017–2018 2018–2019 2019–2020 2020–2021 2021–2024 2024–:  הפועל גלבוע גליל אולימפיאקוס ז'לגיריס קובנה אולימפיה מילאנו פרטיזן בלגרד אולימפיה מילאנו
 הישגים כשחקן
 הליגה האדריאטית (2023)  חמישיית העונה בליגה האדריאטית (2022, 2024)  חמישיית העונה בליגת העל האיטלקית בכדורסל (2021)  הגביע האיטלקי בכדורסל (2021)  הסופר קאפ האיטלקי בכדורסל (2020)  חמישיית העונה בליגת העל הליטאית בכדורסל (2020)  אליפות ליטא (2020)  הגביע הליטאי בכדורסל (2020)  חמישיית העונה בליגת העל בכדורסל (2018)
 
זאק לידיי (באנגלית: Zach LeDay; נולד ב-30 במאי 1994) הוא כדורסלן אזרי יליד-ארצות הברית המשחק בעמדות הפאוור פורוורד והסנטר באולימפיה מילאנו בליגת העל האיטלקית בכדורסל והיורוליג.
קריירת תיכונים ומכללות

לידיי נולד בדאלאס, טקסס, ארצות הברית. הוא למד ושיחק בבית הספר התיכון סקייליין בעיר, ולאחר מכן עבר לתיכון קולוני. לאחר מכן שיחק כדורסל מכללות במדי אוניברסיטת דרום פלורידה במדי שנתיים ולאחר מכן עבר לשנתיים לווירג'יניה טק.
קריירה מקצועית

לאחר שלא נבחר בדראפט ה-NBA ‏2017 חתם לידיי בהפועל גלבוע גליל מליגת העל בכדורסל. ב-9 בדצמבר הוא רשם דאבל דאבל של 22 נקודות ו-20 ריבאונדים, מהם 10 בהתקפה, בניצחון 72–71 על הפועל ירושלים במסגרת המחזור התשיעי של עונת 2017/2018, והפך לראשון מאז דיימון סימפסון ב-2014 שרושם לפחות 20 נקודות ולפחות 20 ריבאונדים. הוא זכה בתואר מצטיין המחזור, נבחר למצטיין החודש בדצמבר 2017 ואפריל 2018 ולקח חלק במשחק האולסטאר של ליגת העל בכדורסל, בו ניצחו הזרים 137–122, ובתחרות ההטבעות, בה סיים במקום הרביעי. את שיא הקריירה שלו בישראל רשם בהפסד 92–101 להפועל חולון במסגרת המחזור ה-15 בליגת העל, בו שיחק 40 דקות וקלע 32 נקודות. הוא העפיל עם הקבוצה לפלייאוף הליגה, אך גלבוע הודחה בידי הפועל ירושלים 1–3 ברבע הגמר. לידיי סיים את העונה הסדירה במקום השני בטבלת מלך הסלים של ליגת העל בכדורסל עם 19.5 נקודות בממוצע למשחק, אחרי גלן רייס ג'וניור, ונבחר לחמישיית העונה בליגת העל בכדורסל לאחר שדורג שני במדד היעילות עם 23.0 נקודות (גם כן אחרי רייס ג'וניור) ובחסימות (אחרי רג'י באקנר) עם 1.4 למשחק, שלישי בנקודות לדקה (0.61) ובזריקות עונשין (6.3) וחמישי בריבאונדים עם 8.2 למשחק ובהטבעות עם 1.3.
ביוני 2018 שיחק לידיי במדי אטלנטה הוקס בליגת הקיץ של ה-NBA, וב-7 ביולי חתם לשלוש שנים באולימפיאקוס מליגת העל היוונית בכדורסל והיורוליג. ב-30 בנובמבר 2018 קלע שיא עונתי של 28 נקודות בניצחון היורוליג 90–72 על בודוצ'נוסט, ורשם 42 נקודות מדד ב-21 דקות משחק עם 8 ריבאונדים ושתי חטיפות. באותו מחזור הוא גם נבחר למצטיין המחזור של היורוליג. ב-25 משחקים בליגה היוונית הוא העמיד ממוצעים של 11.2 נקודות ו-4.8 ריבאונדים למשחק.
ב-5 ביולי 2019 שוחרר לידיי מאולימפיאקוס, וב-25 ביולי חתם בז'לגיריס קובנה מליגת העל הליטאית בכדורסל והיורוליג. ב-17 באוקטובר 2019 הוביל את ז'לגיריס לניצחון יורוליג 86–73 על ריאל מדריד ורשם 26 נקודות ו-9 ריבאונדים במסגרת המחזור השני במפעל. לידיי וקבוצתו זכו באליפות ליטא ובגביע הליטאי בכדורסל בסיום עונת 2019/2020, וביורוליג סיימו במקום התשיעי לפני ביטול העונה בעקבות מגפת הקורונה באירופה. את עונת היורוליג סיים עם ממוצעים של 11.8 נקודות ו-4.7 ריבאונדים למשחק.
ביולי 2020 ניצל לידיי את סעיף היציאה בחוזהו עם ז'לגיריס וחתם לשנתיים באולימפיה מילאנו מליגת העל האיטלקית בכדורסל והיורוליג. במשחק הראשון של שלב ההצלבה בעונת 2020/2021 ביורוליג מול באיירן מינכן קלע לידיי את סל הניצחון, והקבוצה העפילה לפיינל פור היורוליג וסיימה במקום השלישי. לידיי זכה עם מילאנו גם בגביע האיטלקי בכדורסל, וב-5 ביולי 2021 שוחרר מהקבוצה.
למחרת חתם לידיי בפרטיזן בלגרד מהליגה האדריאטית והיורוקאפ. הוא הגיע עם הקבוצה לגמר הליגה האדריאטית 2022 ולגמר גביע רדיבוי קוראץ', בשניהם הפסידה הקבוצה ליריבה העירונית הכוכב האדום, ונבחר לחמישיית העונה בליגה האדריאטית עם ממוצעים של 11.9 נקודות ו-5.7 ריבאונדים למשחק. בעונת 2022/2023 זכתה הקבוצה באליפות הליגה האדריאטית לראשונה מזה עשור והעפילה לרבע גמר היורוליג, ולידיי רשם ממוצעים של 10.9 נקודות ו-5.1 ריבאונדים למשחק במפעל האירופי.
ב-25 ביוני 2024 חזר למילאנו וחתם בקבוצה לשנתיים.
קריירה מקצועית > קריירה בנבחרת

ב-2023 החל לידיי בהליכים לקבלת דרכון אזרי, וב-22 בפברואר 2024 ערך את הופעת הבכורה שלו בנבחרת אזרבייג'ן בכדורסל, כששיחק 40 דקות וקלע 22 נקודות בהפסד 72–53 לשווייץ במסגרת קדם מוקדמות גביע העולם בכדורסל 2027.
הערות שוליים

↑  דובי פיק, ‏גלבוע/גליל ממשיכה להתחזק: זאק לידיי מצטרף, באתר ONE‏, 27 ביולי 2017
↑  אורי דוד, הפסד שלישי ברציפות: הפועל ירושלים נכנעה בגן נר, באתר ynet, 9 בדצמבר 2017
↑  שחקן החודש בליגת ווינר סל: זאק לידיי, באתר מנהלת ליגת העל בכדורסל
↑  אבי סגל, את ראשו של הגלבוע מישהו צבע אדום, באתר ישראל היום, 28 בדצמבר 2017
↑  הפועל חולון ניצחה 92:101 את גלבוע/ גליל, באתר ONE‏, 28 בינואר 2018
↑  עונת 18–2017 | עונה סדירה | סטטיסטיקה - מובילים, באתר מנהלת ליגת העל בכדורסל
↑  חיזוק מפתיע לבלאט: זאק לידיי חתם לשנתיים באולימפיאקוס, באתר וואלה, 7 ביולי 2018
↑  זאק לידיי חתם בז'לגיריס קובנה לעונה אחת, באתר ONE‏, 27 ביולי 2019
↑  אבי סגל, ז'לגיריס הפתיעה את ריאל, באתר ישראל היום, 17 באוקטובר 2019
↑  ‏זאק לידיי חתם במילאנו, נמניה נדוביץ' בפנאתינייקוס, באתר ספורט1, 13 ביולי 2020
↑  אהרל'ה ויסברג‏, נס מילאנו, הפוך: פתיחת הפלייאוף ביורוליג מבטיחה מענה לשאלה נצחית, באתר וואלה, 21 באפריל 2021
↑  במקום השלישי: 73:83 למילאנו על צסק"א, באתר ערוץ הספורט, 30 במאי 2021
↑  מצטרף לאוברדוביץ': זאק לידיי חתם בפרטיזן, באתר ערוץ הספורט, 7 ביולי 2021
1 2  סטטיסטיקות, באתר Basketball-Reference.com
↑  פרטיזן בלגרד זכתה באליפות הליגה האדריאטית, באתר ONE‏, 22 ביוני 2023
↑  Zach LeDay dominated in Azerbaijan's loss to Switzerland, Basketball Sphere
זיזף ארך-לשון מקסיקני

| זיזף ארך-לשון מקסיקני |
| --- | --- |

מצב שימור
 מצב שימור: קרוב לסיכון קרוב לסיכון (NT) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: עטלפים
תת־סדרה:: עטלפים קטנים
משפחה:: זיזפיים
סוג:: Choeronycteris 
מין:: זיזף ארך-לשון מקסיקני
שם מדעי
 Choeronycteris mexicana ‏טשודי, 1844
תחום תפוצה


זיזף ארך-לשון מקסיקני (שם מדעי: Choeronycteris mexicana) הוא מין של עטלף ממשפחת הזיזפיים שיחד עם בני הסוג זיזף ארך-חוטם הוא מעטלפי החרקים היחידים שניזונים מאבקת פרחים וכן מאביקי הקקטוס הענקי סאגווארו. הוא המין היחיד בסוגו.
מאפיינים

לעטלפים אלה לשון ארוכה שלא כרגיל, כדי להיכנס דרך פרחי הקקטוסים, בהם הם משתמשים כדי "לתדלק" במהלך מעופיהם הליליים במדבריות הקשים והאכזריים של אמריקה. כמו כן הם נמצאים ביערות לחים באמריקה הלטינית.
הם נמצאים בארצות הברית (בקליפורניה, ניו מקסיקו ואריזונה), מקסיקו, הונדורס, גואטמלה, אל סלוודור וגבול תפוצתו הדרומי הוא בוונצואלה שבאמריקה הדרומית.
עטלף מקסיקני ארך-לשון מלקק מזון מעמדת האכלה.
הערות שוליים

↑  זיזף ארך-לשון מקסיקני באתר הרשימה האדומה של IUCN
| --- | --- |
בקרת זהויות :  NLI: 987007547028205171 
ערך זה הוא קצרמרבנושא יונקים. אתם מוזמנים לתרום לוויקיפדיה ו.
ולדיסלב גודיק

| --- | --- |

 לידה:  1 באפריל 1892 ורשה
 פטירה:  18 בדצמבר 1952 (בגיל 60) ורשה
 מקום קבורה:  בית הקברות הצבאי בפובונזקי
 מקצוע:  שחקן תיאטרון
 פרסים והוקרה:  קצין במסדר פולוניה רסטיטוטה 
 
ולדיסלב גודיק (בפולנית Władysław Godik, נודע גם בשמות: Willy Godik, Godick, Godnick, Vladislav Godik) (1 באפריל 1892 - 18 בדצמבר 1952) היה זמר, שחקן ובמאי יהודי פולני בתיאטרון פולני, רוסי ויידיש.
ביוגרפיה

נולד בזלאטופיל ליד קייב, אוקראינה, עבר עם משפחתו לוורשה, שם השלים שני סמסטרים במכון הווטרינרי ב-1911. עם זאת, מסיבות פוליטיות, הוא נאלץ לעזוב לרוסיה באותה שנה, שם החל להרוויח כסף על ידי הופעה בקרקס בחרקוב. אחר כך ניגן באופרטה בקייב.
הוא שיחק בקטע הדרמטי של הזמיר ובשנת 1911 החל לשחק במקצועיות בגרשאנווויטש בוויטבסק, כשגילם את ביינושל בפינטלה יד. במהלך מלחמת העולם הראשונה השתתף באופרטות הרוסיות של קרוטשינין ולאחר מכן בכמה אופרטות גרמניות. ב-1909 הופיע ברדום בלהקת האופרטה הפולנית של שרנצקי, ושיחק בשולמיס, ואז הקים תיאטרון ריווי בשפה הפולנית בשם מיראז'. כעבור חצי שנה הצטרף ללהקת הנודדים של זיגמונט טורקוב ואסתר רחל קמינסקה. הוא שיחק ארבע שנים בתיאטרון המרכזי ובילה שנה אחת בווילנה עם מורבסקי.
בשנים 1915–1918 הופיע בתיאטרון הרווי בווינה, וזכה לתהילה כקונצרן. ב-1918 חזר לפולין לאחר שזו זכתה בעצמאותה. בשנים 1920–1928 הופיע, בין היתר, עם בתיאטרון עזאזל, תיאטרון יידיש קטן. במהלך תקופה זו, הוא היה נשוי ככל הנראה לאולה לילית. בין השנים 1920–1928 הופיע בתיאטרון הבימה. הוא הפך למוניטין כעורך כנסים (מאסטר טקסים). ב-1918 חזר לפולין ובשנת 1925 שכנע את אשתו אולה לילית להצטרף אליו בהקמת "התיאטרון היידיש קלינקונסט עזאזל". ב-1928 היה כנס תיאטרון התיאטרון המשולב עזאזל - סמבטיון והופיע בתיאטרון היידיש לאמנות בוורשה (Varsever Yidisher Kunst-teater; VYKT). ב-1931 הוא ולילית הופיע לראשונה באמריקה, ברסיטלים וב"הנערה מוורשה". הוא חזר עם לילית לפולין וב-1935 היא חזרה לאמריקה. ב-1939 עם התחלת הפלישה הגרמנית לפולין ברח מהנאצים על ידי כניסה לברית המועצות דרך ביאליסטוק.
בשנת 1942 הצטרף גודיק לצבא האדום ונפצע בקרב. לאחר שהחלים הופיע במוסקבה ואחרי 1944 בתיאטרון הצבא הפולני בלודז'. מ-1946 ועד מותו שיחק בתיאטרון הפולני בוורשה, שם נפטר ב-1952.
תפקידו הקולנועי הידוע ביותר הוא החייט ליברמן בסרט Ulica Graniczna בבימויו של אלכסנדר פורד ב-1948.
בהתאם לצו של נשיא פולין, בולסלאב ביירוט, שנחתם ב-10 בספטמבר 1952, הוענק לו צלב הקצין של עיטור מסדר פולוניה רסטיטוטה על הישגיו בתחום התרבות והאמנות.
הוא נקבר בשדרת המצטיינים בבית הקברות הצבאי פובזונקי בוורשה. בנו גיורא גודיק עלה לישראל והיה אמרגן.
הערות שוליים

↑  "Wladyslaw Godik". filmpolski.pl. נבדק ב-28 באוקטובר 2012. {{cite web}}:  (עזרה)
↑  "Władysław Godik". Encyclopedia Teatru Polski. נבדק ב-2023-08-30.
| --- | --- |
בקרת זהויות :  BnF: cb17014016p (data)  ISNI: 0000 0003 7043 4659  VIAF: 249726651   WorldCat (עם VIAF): 249726651 
גודיק בתפקיד החייט ליברמן בסרט Ulica Graniczna
זיזף ארך-לשון קטן

| זיזף ארך-לשון קטן |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: עטלפים
תת־סדרה:: דמויי נשפון
משפחה:: זיזפיים
סוג:: זיזף ארך-לשון קטן
מינים
 2
שם מדעי
 Lichonycteris ‏תומאס, 1895
תחום תפוצה


זיזף ארך-לשון קטן (שם מדעי: Lichonycteris) הוא סוג של עטלף קטן במשפחת הזיזפיים, הכולל 2 מינים החיים ביבשת אמריקה. הסוג הוקם לראשונה בשנת 1895 על ידי הזואולוג הבריטי אולדפילד תומאס, והיה מוכר במשך שנים רבות כטקסון מונוטיפי; בשנת 2008 הסוג פוצל לשני מינים בתום מחקר גנטי ומורפולוגי שהוכר על ידי IUCN, אך בטקסונומיות מסוימות הוא עדיין מופיע כטקסון מונוטיפי.
תיאור

לזיזף ארך הלשון גוף קומפקטי וגולגולת חרוטית וצרה. החרטום מוארך ומחודד, והשפה התחתונה ארוכה מן העליונה ומכוסה ביבלות. האוזניים קצרות ועגולות עם אפרכסות רחבות וצפירים כמעט בלתי נראים והעיניים חרוזיות ושחורות. העיטור האפי בצורת זיז משולש וקטן. הלשון של הזיזף ארוכה במיוחד ומכוסה בגבשושיות, ומותאמת לליקוק צוף מתפרחות. הזנב זעיר ומכוסה בקרום תעופה אחורי גדול. הסוג ידוע בכך שהחותכות התחתונות שלו נעדרות ובמרפקיו השעירים.
אורך הראש והגוף של המינים בסוג 46–55 מ״מ, אורך הזרוע 31–35 מ״מ ואורך הזנב 6–10 מ״מ; המשקל 6–10 גרם. בכך, הם קטנים יותר מבני הסוג זיזף ארך-לשון.
הפרווה של הזיזף ארך הלשון צפופה, שעירה וצמרירית. צבעה הכללי משתנה בהתאם למין, ונע בין חום שוקולד כהה לחום אפרורי, חום קפה עמוק, או חום קקאו בהיר. הפרווה שזורה לעיתים קרובות בשערות שחורות וזהובות ולאורך הגב יש פס כהה. הפנים, הזרועות ובסיס האוזניים בצבע בורדו או ורוד ואילו קצות האוזניים והכנפיים בצבע שחור-סגלגל.